Forside / Nyheder / Nu kommer Mario Kart endelig til smartphonen
– Udgivet d. 29. august 2019 - 12:25Kategori: Nyheder
Endnu en spilklassikker fra Nintendo lander nu på smartphonen. Mario Kart Tour er parat til start.
Med over 100 millioner solgte kopier på verdensplan er Mario Kart et af topspillene inden for retro-gaming.
Mario Kart havde sin oprindelige release den 27. august 1992 under navnet Super Mario Kart. Her 27 år senere er Nintendo klar med en smartphone-version.
Fra den 25. september 2019 kan du spille Mario Kart på din smartphone. Spilklassikeren hedder Mario Kart Tour, og den kommer til iOS og Android. Nintendo har netop åbnet for pre-registrering.
Tidligere i år har der været en betaversion ude til Android, men nu er Nintendo altså klar til den endelige release.
Der er ingen tvivl om, at Nintendo har store forventninger til spillet, der i følge analytikere kan blive spilgigantens næste ”billion dollar app”, forlyder det fra Thenextweb.
I december 2016 blev Super Mario Run udsendt i App Store til iOS-enheder. I marts 2017 fulgte Android-versionen. Ifølge App Annie blev Super Mario Run hentet over 37 millioner gange inden for de første tre dage, efter det kom på gaden.
I Google Play Store har Super Mario Run rundet over 100 millioner downloads, men har kun en rating på 3.8 ud af 5.
Super Mario Run er hentet over 78 millioner gange
Nu er det interessant om Mario Kart Tour kan slå forgængeren. Måske kan multi-player delen være det som gør, at fans af denne spilklassikker giver Mario nyt liv.
Apple og Google står på spring til hoppe ombord i gaming. Produkterne hedder henholdsvis Apple Arcade og Google Stadia.
Super Mario Kart blev udsendt til Super Nintendo Entertainment System (NES) i 1992. Siden er den kommet i nærmest utallige versioner til blandt andet Nintendo DS, Switch, Game Boy Advance og mange andre.
Skrevet 29 august 2019 kl. 16:35
Forkert… Du kan ikke sammenligne Apple Arcade med Google Stadia, der er en helt anden type service. Apple Arcade kan sammenlignes med den Android/Google Play Pass service der er i test og måske komme med Android 10 og er en abonnementsordning på spil, der skal downloades og installeres lokalt.
Google Stadia er en ren cloud spil service UDEN lokal installation af spillet og derfor uden krav til hardware udover internet.-hastigheden. Denne type service har Apple IKKE og ser IKKE ud til at få foreløbigt, måske grundet Apple slet ikke har Amazon, Google og Microsoft mange datacentre med cloud-tjenester worldwide. Apple iCloud er hostet hos Google Cloud og nogle få komponenter hos AWS (Amazon Web Services), og bla. Nintendo har deres Nintendo Direct hos Microsoft Azure.
At sammenligne Apple Arcade med Google Stadia har mange fejlagtigt gjort, så du er ikke alene.. Google Stadia kan sammenlignes med Microsoft Xcloud.
Skrevet 31 august 2019 kl. 20:01
Træk vejret Kim, og prøv igen: Din tekst er utrolig svær at læse.
Skrevet 2 september 2019 kl. 15:37
Lyder godt. Jeg har stadig min nintendo 64 med mario kart spillet og stadig virker super fint 😀